**PREKIŲ PIRKIMO–PARDAVIMO SUTARTIS**

**SPECIALIOSIOS SĄLYGOS**

2025 m. d. Nr.

Vilnius

Sutarties šalys:

**PIRKĖJAS**

|  |  |
| --- | --- |
| **Pavadinimas** | AB „Miesto gijos“ |
| **Buveinės adresas** | Elektrinės g. 2, 03150, Vilnius |
| **Adresas korespondencijai** | Spaudos g. 6-1, 05132, Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** | Generalinis direktorius, veikiantis pagal bendrovės įstatus |
| **Telefonas** | 19118 |
| **El. pašto adresas** | info@miestogijos.lt |

**TIEKĖJAS**

|  |  |
| --- | --- |
| **Pavadinimas** | UAB „Taiklu“ |
| **Buveinės adresas** | Marvelės g. 106A, LT- 46205 Kaunas |
| **Juridinio asmens kodas** | 304437662 |
| **PVM mokėtojo kodas** | LT100010626312 |
| **Banko sąskaita** | LT987290000015467528 |
| **Atstovas ir atstovavimo pagrindas** | Direktorius, veikiantis pagal bendrovės įstatus |
| **Telefonas** |  |
| **El. pašto adresas** | info@taiklu.lt |

1. **SUTARTIES DALYKAS**

1.1. Sutarties dalykas yra **Buitinių šilumos skaitiklių (veikiančių NB-IoT ryšio pagrindu))** (toliau – **Prekės**) **pirkimas–pardavimas**. Prekių techniniai reikalavimai nurodyti Specialiųjų sąlygų 1 priede „Techninė specifikacija“.

1. **SUTARTIES KAINA IR / ARBA KAINODAROS TAISYKLĖS, MOKĖJIMO SĄLYGOS**

2.1. Sutarčiai taikomas kainos apskaičiavimo būdas – fiksuota kaina. Prekių kiekis, kurį už fiksuotą kainą įsigyja Pirkėjas, nurodytas Specialiųjų sąlygų 2 priede „Prekių kaina*“.*

2.2. Sutarties kaina yra 1.070.560,00 Eur (milijonas septyniasdešimt tūkstančių penki šimtai šešiasdešimt eurų 00 ct) EUR*,* neįskaitant pridėtinės vertės mokesčio (toliau – **PVM**). Sutarčiai taikomas 21 proc. dydžio PVM – 224.817,60 EUR (du šimtai dvidešimt keturi tūkstančiai aštuoni šimtai septyniolika eurų, 60 ct). Sutarties kaina, įskaitant PVM – 1.295.377,60 (milijonas du šimtai devyniasdešimt penki tūkstančiai trys šimtai septyniasdešimt septyni eurai eurai 60 ct) EUR.

2.3. Tiekėjui tinkamai įvykdžius Pirkėjo užsakymo dalį, Pirkėjas sumoka Tiekėjui už konkretų Prekių kiekį pagal Sutartyje atitinkamai nustatytą Prekių įkainį, per Bendrųjų sąlygų 5.11 punkte nurodytą terminą.

**3. PREKIŲ KOKYBĖ IR PATIEKIMO TVARKA**

3.1. Prekės turi būti patiektos kokybiškos pagal Sutartyje ir jos prieduose nustatytus reikalavimus. Pirkėjui, vadovaujantis Bendrųjų sąlygų 6 skyriaus nuostatomis, nustačius, kad Prekės turi trūkumų / defektų, Tiekėjas privalo ištaisyti Prekių trūkumus / defektus per suderintą su Pirkėju terminą, bet ne ilgesnį kaip 5 (penkių) darbo dienų nuo Pirkėjo pranešimo gavimo dienos.

3.2. Prekių užsakymo ir užsakymo tvirtinimo tvarka nurodyta Specialiųjų sąlygų 1 priedo „Techninė specifikacija“ 4 skyriuje.

3.3. Prekės su integruotomis SIM kortelėmis turi būti pristatomos:

3.3.1. I prekių dalis – 1 000 kompl. turi būti pristatyta ne vėliau kaip per 40 (keturiasdešimt) darbo dienų nuo SIM kortelių patikrinimo pabaigos;

3.3.2. II prekių dalis – 3 000 kompl. ne vėliau kaip per 80 (aštuoniasdešimt) darbo dienų nuo SIM kortelių patikrinimo pabaigos.

3.4. Tiekėjas pristato prekes Spaudos g.6-1, Vilnius arba į užsakymo metu suderintą vietą (Vilniaus mieste).

3.5. Prekes priimti ir pasirašyti Prekių perdavimo-priėmimo aktą turinčio teisę Pirkėjo įgalioto asmens kontaktiniai duomenys nurodomi Specialiųjų sąlygų 3 priede „Kontaktiniai asmenys“. Apie Pirkėjo įgalioto asmens pasikeitimą Pirkėjas informuoja Tiekėją Specialiosiose sąlygose nurodytu Tiekėjo elektroniniu paštu ir atskiras Sutarties pakeitimas ar atskiras įgaliojimų įforminimas dėl šios priežasties nebus atliekamas.

3.6. Pristatydamas Prekes Pirkėjui, Tiekėjas privalo pateikti Bendrosiose sąlygose (pridedamos 4 priede) nurodytus dokumentus, bei 1 priede „Techninė specifikacija“ 3.2.2, 3.2.4, 4.8 ir 4.9 punktuose nurodytus dokumentus*.*

3.7. Prekių iškrovimas vykdomasTiekėjo jėgomis ir sąskaita*.*

3.8. Prekių priėmimo metu ar per jų garantijos terminą nustačius, kad daugiau kaip 10 (dešimt) % Prekių brokuotos, nekokybiškos, Pirkėjas įgyja teisę nepriimti ir / ar grąžinti visas Prekes (arba jų dalį) ir vienašališkai nutraukti Sutartį. Grąžinus Prekes, Tiekėjas privalo per 30 (trisdešimt) kalendorinių dienų grąžinti Pirkėjui pastarojo sumokėtą šių Prekių kainą ir išrašyti kreditinę Sąskaitą, jei Pirkėjo buvo priimta pirminė Sąskaita. Grąžintas Prekes Tiekėjas pasiima savo jėgomis ir savo sąskaita. Nutraukus Sutartį, Tiekėjui negrąžinama Sutarties įvykdymo užtikrinimo garantija, neatlyginami nuostoliai ir išlaidos, susiję su Sutarties nutraukimu.

**4. PREKIŲ KOKYBĖS GARANTIJA**

4.1. Prekių kokybės garantijos terminas – 60 (šešiasdešimt) mėnesių nuo prekių perdavimo-priėmimo akto pasirašymo dienos*.*

4.2. Prekių kokybės garantijos taikymo tvarka nustatyta Sutarties Bendrosiose sąlygose.

**5. ŠALIŲ ATSAKOMYBĖ**

5.1. Jeigu Tiekėjas vėluoja patiekti, pakeisti Prekes ar ištaisyti jų trūkumus, Pirkėjas nuo kitos dienos Tiekėjui skaičiuoja 0,1 (vienos dešimtosios) procento dydžio delspinigius už kiekvieną uždelstą kalendorinę dieną nuo laiku nepatiektų, nepakeistų ar Prekių su trūkumais kainos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo Sutarties kainos, neįskaitant PVM.

5.2. Jei Pirkėjas uždelsia atsiskaityti už tinkamai Tiekėjo patiektas ir perduotas kokybiškas Prekes per Sutartyje nurodytą terminą, Tiekėjas nuo kitos dienos skaičiuoja Pirkėjui 0,1 (vienos dešimtosios procento dydžio delspinigius nuo neapmokėtos sumos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo Sutarties kainos, neįskaitant PVM.

5.3.Jei Sutarties vykdymui taikomi socialiniai kriterijai, ir Tiekėjas, vykdydamas Sutartį, jų nesilaiko, Pirkėjas užfiksavęs tokį pažeidimą taiko *500,00 (penkių šimtų)* Eur dydžio baudą.

**6. SUTARTIES ĮVYKDYMO UŽTIKRINIMAS**

6.1. Sutarties įvykdymas užtikrinamas vienu iš Sutarties Bendrosiose sąlygose nurodytų prievolių įvykdymo užtikrinimo būdų – besąlygine, neatšaukiama pirmo pareikalavimo banko garantija ar draudimo bendrovės išduotu laidavimu draudimu – 5 (penki) proc. nuo Sutarties kainos Eur be PVM. Elektroninėmis priemonėmis suformuotas Sutarties įvykdymo užtikrinimą įrodantis dokumentas pateikiamas Užsakovui / Užsakovo atstovui elektroniniu paštu: ne vėliau kaip per 10 (dešimt) darbo dienų nuo Sutarties pasirašymo dienos.

6.2. Sutarties įvykdymo užtikrinimo būdai ir taikymo tvarka nustatyta Sutarties Bendrosiose sąlygose.

**7. SUTARTIES GALIOJIMO TERMINAS**

7.1. Sutartis laikoma sudaryta ir įsigalioja ją pasirašius įgaliotiems Šalių atstovams ir Tiekėjui pateikus tinkamą Sutarties įvykdymo užtikrinimą įrodantį dokumentą, nustatytą Sutartyje.

7.2. Sutartis galioja iki visiško Sutartinių įsipareigojimų įvykdymo.

**8. KITOS NUOSTATOS**

8.1. Sutarčiai taikomos Bendrosios sąlygos, su kurių nuostatomis Tiekėjas yra susipažinęs ir jas vykdys.

8.2. Tiekėjas yra registruotas PVM mokėtoju Lietuvos Respublikoje.

8.3. Ši Sutartis sudaryta lietuvių kalba dviem egzemplioriais, turinčiais vienodą teisinę galią, po vieną kiekvienai Šaliai arba kvalifikuotais elektroniniais Šalių parašais. Sutartis Šalių perskaityta ir suprasta.

8.4. Sutarties vykdymo laikotarpiu taikyti priemones, susijusias su gamtos išteklių tausojimu ir laikytis šių aplinkosaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo. PVM sąskaitos faktūros ir (ar) kiti su Sutarties vykdymu susiję dokumentai Užsakovui turi būti pateikti tik elektroniniu formatu.

8.5. Tiekėjas privalo užtikrinti, kad Prekės Sutarties vykdymo metu bus pristatomos darbo dienomis ne kelių eismo piko valandomis, t. y. pristatymas nuo 10:00 val. iki 16:00 val. pirmadienį – ketvirtadienį, švenčių dienų išvakarėse nuo 10:00 val. iki 14:00 val. ir trumpiausiais galimais maršrutais.

8.6. Sutarčiai taikomi socialiniai kriterijai: TAIP.

8.6.1. Tiekėjas turi patvirtintą **etikos (elgesio) kodeksą**, kurį taikys Sutarties vykdymo laikotarpiu. Tiekėjo etikos (elgesio) kodekse nustatytos elgesio normos, orientuotos į socialinės gerovės skatinimą **bent vienoje iš nurodytų socialinių sričių**: darbo sąlygos, darbuotojų sauga ir sveikata, darbuotojų teisės, žmogaus teisės, verslo etika ir valdysena, korupcijos prevencija.

8.6.2. Socialinis kriterijus numatytas Specialiųjų sąlygų 1 priedo „Techninė specifikacija“ 4.17 p.

**PRIDEDAMA:**

1 priedas – Techninė specifikacija.

2 priedas – Prekių kaina.

3 priedas – Kontaktiniai adresai pranešimams siųsti ir asmenys, atsakingi už sutarties vykdymą.

4 priedas –Bendrosios sąlygos.

**9. ŠALIŲ ADRESAI IR REKVIZITAI**

|  |  |
| --- | --- |
| **Pirkėjas**  AB „Miesto gijos“ | **Tiekėjas**  UAB „Taiklu“ |
| Generalinis direktorius | Direktorius |

Sutarties rengėjas ir už ataskaitų paskelbimą teisės aktų nustatyta tvarka CVP IS atsakingas: Tiekimo grandinės komandos projektų vadovė, tel.,

Už Sutarties vykdymą ir Sąskaitų priėmimą atsakingas: Apskaitos prietaisų administravimo komandos vadovė el. p.

Sutarties savininkas: APAK

Priedas Nr. 2

**PREKIŲ KAINA**

|  |  |  |  |  |
| --- | --- | --- | --- | --- |
| Eil. Nr. | Pirkimo objektas | Kiekis, kompl. | Komplekto įkainis EUR be PVM | Kaina EUR be PVM |
| 1. | Buitiniai šilumos skaitikliai (veikiantys NB-IoT ryšio pagrindu) | 4000 | 267,64 | 1.070.560,00 |

Priedas Nr. 3

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

**1. PRANEŠIMAI**

a. Pirkėjo kontaktiniai adresai pranešimams siųsti: adresas – Spaudos g. 6-1, 05132 Vilnius, elektroninis paštas – info@miestogijos.lt, telefono Nr. 19118*.*

b. Tiekėjo kontaktiniai adresai pranešimams siųsti: adresas – Marvelės g. 106A, LT- 46205 Kaunas, [info@taiklu.lt](mailto:info@taiklu.lt), tel. Nr.: +37060113504.

**2. KONTAKTINIAI ASMENYS**

* 1. Pirkėjo atstovų, kurie bus atsakingi už šios Sutarties vykdymą, kontaktai: Apskaitos prietaisų administravimo komandos vadovė,.
  2. Tiekėjo atstovo, kuris bus atsakingas už šios Sutarties vykdymą, kontaktai: Projektų vadovas.
  3. Už Sutarties paviešinimą atsakinga Tiekimo grandinės komandos.